**UZŅĒMUMA LĪGUMS***par paskaidrojuma raksta “Vides objekta “Saules kalnā”*

*būvniecība Vienības dārzā, Daugavpilī” izstrādi*

Daugavpilī, 2018.gada \_\_\_\_.\_\_\_\_\_\_\_\_\_\_\_\_\_\_\_

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**Sabiedrība ar ierobežotu atbildību „BŪVDIZAINS”**, reģistrācijas numurs 43603011124, juridiskā adrese Kalnciema ceļš 126A, Jelgava, LV-3002, tās valdes locekļa **Normunda Pavāra** personā, kurš rīkojas uz Statūtu pamata, (turpmāk – Izpildītājs), no otras puses, abi kopā un katrs atsevišķi turpmāk šā līguma tekstā saukti par Pusēm,

pamatojoties uz Daugavpils pilsētas domes veiktā iepirkuma “Paskaidrojuma raksta “Vides objekta “Saules kalnā” būvniecība Vienības dārzā, Daugavpilī” izstrāde un autoruzraudzība”, identifikācijas numurs DPD 2018/51, rezultātiem un Izpildītāja iesniegto piedāvājumu, noslēdz šādu līgumu:

**I. Līguma priekšmets**

1. Pasūtītājs uzdod, un Izpildītājs apņemas veikt **Paskaidrojuma raksta (turpmāk – Dokumentācija) “Vides objekta “Saules kalnā” būvniecība Vienības dārzā, Daugavpilī” izstrādi un autoruzraudzību** būvdarbu veikšanas laikā, saskaņā ar Tehnisko specifikāciju (projektēšanas uzdevumu) un pretendenta iesniegto piedāvājumu iepirkumam, ievērojot visus šī Līguma nosacījumus.
2. Darbi ietver sekojošu Dokumentācijas un pakalpojumu apjomu:
   1. paskaidrojuma raksta izstrāde saskaņā ar iepirkuma tehnisko specifikāciju (projektēšanas uzdevumu) un Pasūtītāja norādījumiem;
   2. paskaidrojuma raksta saskaņošana Būvvaldē.
3. Ar šo līgumu Izpildītājs ir pilnvarots pārstāvēt Pasūtītāju būvvaldē jautājumos, kas saistīti ar paskaidrojuma raksta saskaņošanu.
4. Pēc paskaidrojuma raksta saskaņošanas un būvniecības līguma noslēgšanas, Puses slēdz līgumu par autoruzraudzības veikšanu. Izpildītājs slēdz autoruzraudzības līgumu Pasūtītāja noteiktā laikā un vietā.Autoruzraudzības līguma pamatnosacījumi:
   1. līgumu slēdz atbilstoši iepirkumā piedāvātajai līguma summai – **EUR 3000,00** (trīs tūkstoši *euro* un 00 centi bez PVN);
   2. līgumu slēdz uz būvdarbu izpildes līguma laikposmu;
   3. līgumā nosaka šādu apmaksas kārtību: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.

**II. Darbu izpildes termiņš**

1. Līgums stājas spēkā ar tā parakstīšanas brīdi un darbojas līdz pilnīgai saistību izpildei;
2. Dokumentācija ir izstrādājama pēc iespējas ātrāk, bet ne vēlāk kā šādos termiņos:
   1. Paskaidrojuma raksta arhitektūras daļa – **1 (viena)** mēneša laikā (no līguma noslēgšanas dienas);
   2. Paskaidrojuma raksta inženierrisinājumu daļa – **2 (divu**) mēnešu laikā (no līguma noslēgšanas dienas);
   3. līguma izpildes gala termiņš (būvvaldē saskaņotais paskaidrojuma raksts) – **3 (trīs)** mēnešu laikā (no līguma noslēgšanas dienas).

**III. Intelektuālais īpašums un autortiesības**

1. Izpildītāja Līguma ietvaros izstrādātā būvniecības dokumentācija ir Pasūtītāja īpašums un Izpildītājam ir pienākums to nodot Pasūtītājam. Izpildītājs nav tiesīgs izmantot Dokumentāciju ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
2. Intelektuālā īpašuma tiesības, kas attiecas uz Dokumentāciju vai jebkuru citu Izpildītāja Līguma ietvaros izstrādāto produktu, ar tā radīšanas brīdi pāriet Pasūtītājam, kas šīs tiesības var izmantot pēc saviem ieskatiem, bez jebkādiem ģeogrāfiskiem vai citiem ierobežojumiem.
3. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar Pakalpojuma sniegšanu vai Izpildītāja Līguma ietvaros izstrādātās Dokumentācijas turpmāku izmantošanu.
4. Izpildot līgumu, Izpildītājs ievēro meta autoru autortiesības.

**IV. Līguma summa un norēķinu kārtība**

1. Līguma summa par projekta izstrādi atbilstoši Finanšu piedāvājumam tiek noteikta **EUR 16 000** (sešpadsmit tūkstoši *euro* un 00 centi) bez PVN. Kopējā līguma summa sastāda EUR 19 360 (deviņpadsmit tūkstoši trīs simti sešdesmit *euro* un 00 centi), tai skaitā PVN 21 % (divdesmit viens procents) EUR 3 360,00 (trīs tūkstoši trīs simti sešdesmit *euro* un 00 centi ).
2. Samaksas kārtība:
   1. **Priekšapmaksa 15 % (piecpadsmit procentu)** apmērā no līguma summas tiks veikta 10 (desmit) dienu laikā pēc bankas galvojuma (nodrošinājuma) vai apdrošināšanas sabiedrības polises par priekšapmaksas atmaksu līguma neizpildes vai nepienācīgas izpildes gadījumā un rēķina saņemšanas no Izpildītāja;
   2. **Maksājums 15%** **(piecpadsmit procentu)** apmērā no līguma summas tiks veikts 10 (desmit) dienu laikā pēc paskaidrojuma raksta arhitektūras daļas izstrādes, akta parakstīšanas un rēķina saņemšanas;
   3. **Atlikušais maksājums 70 % (septiņdesmit procentu)** apmērā no līguma summas tiks veikts 5 (piecu) dienu laikā pēc līguma pilnīgas izpildes, paskaidrojuma raksta saskaņošanas Būvvaldē, nepieciešamības gadījumā iepriekšējos līguma izpildes posmos pieļauto kļūdu novēršanas. Maksājums tiek veikts pamatojoties uz Darbu pieņemšanas - nodošanas aktu un rēķinu.
3. Gadījumā, ja tiek mainīta Latvijas Republikas nodokļu likumdošana, Puses vienojas atstāt nemainīgu Līguma noteikto samaksu bez PVN par darbu. Šādu grozījumu gadījumā tiek mainīta Līguma kopējā summa atbilstoši nodokļu likmes izmaiņām.

**V. Dokumentācijas nodošanas un pieņemšanas kārtība**

1. Dokumentācija tiek sagatavota un iesniegta atbilstoši projektēšanas uzdevuma nosacījumiem.
2. Dokumentācijas iesniegšana Pasūtītājam tiek fiksēta ar dokumentācijas nodošanas aktu.
3. Pasūtītājs apliecina Dokumentācijas saņemšanu, parakstot dokumentācijas nodošanas aktu.
4. Pasūtītājam jāsaskaņo iesniegtā Dokumentācija vai jāiesniedz rakstisks ziņojums Izpildītājam par neatbilstību un nepieciešamajiem labojumiem 5 (piecu) darba dienu laikā pēc Dokumentācijas saņemšanas.
5. Pamatotu pretenziju gadījumā Puses sastāda aktu par nepieciešamajiem labojumiem un papildinājumiem izstrādātajā Dokumentācijā, un to izpildes termiņiem.
6. Visas izmaiņas saskaņotā Dokumentācijā Pasūtītājs pieprasa Izpildītājam ar rakstisku ziņojumu, ko parakstījis Pasūtītājs vai tā pilnvarotā persona.

**VI. Izpildītāja pienākumi un tiesības**

1. Izpildītājam jāizstrādā Dokumentācija atbilstoši šī Līguma nosacījumiem un Pasūtītāja norādījumiem.
2. Sagatavojot Dokumentāciju, Izpildītājam jāievēro spēkā esošie normatīvie akti, Līguma Pielikuma noteikumi un Pasūtītāja norādījumi.
3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
4. Izpildītājs apņemas nodrošināt savu dalību Pasūtītāja rīkojamās sapulcēs Līguma izpildes laikā.
5. Izpildot projektēšanas līgumu, Izpildītājs un sadarbojas ar meta autoriem.

**VII. Pasūtītāja pienākumi un tiesības**

1. Pasūtītājam jāsniedz visa nepieciešamā dokumentācija un informācija, kas nepieciešama Dokumentācijas izstrādāšanai pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
2. Pasūtītāja sagatavotajai tehniskajai specifikācijai jāatbilst normatīvajiem aktiem.
3. Pasūtītājs nodrošina Izpildītāja piekļūšanu objektam šī Līguma izpildes laikā.
4. Pasūtītājam ir tiesības izvirzīt pretenzijas par Dokumentāciju, ja tā pilnīgi vai daļēji neatbilst Līguma pielikumam, normatīvajiem aktiem vai satur kļūdainus risinājumus.

**VIII. Pušu atbildība un sankcijas**

1. Izpildītājs bez papildu samaksas atbild uz Pasūtītāja jautājumiem, labo kļūdas un novērš trūkumus Dokumentācijā 3 (trīs) gadu laikā no šī līguma noslēgšanas dienas.
2. Uz Pasūtītāja uzdotajiem jautājumiem projektēšanas laikā, Izpildītājs atbild un Pasūtītāja uzdotos labojumus veic bez kavēšanās, bet ne vēlāk kā 7 (septiņu) dienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu. Savukārt, Pasūtītājs iesniegtos labojumus un atbildes izskata un apstiprina 7 (septiņu) dienu laikā no saņemšanas.
3. Būvdarbu iepirkuma procedūras laikā Izpildītājs uz Pasūtītāja uzdotajiem jautājumiem atbild ne vēlāk kā 2 (divu) darbdienu laikā no Pasūtītāja jautājuma nosūtīšanas elektroniski uz projekta vadītāja e-pasta adresi vai Izpildītāja e-pasta adresi.
4. Būvdarbu iepirkuma procedūras laikā veiktie kļūdu labojumi, precizējumi un skaidrojumi jāapkopo, jānoformē ar projekta vadītāja parakstu un atsevišķā sējumā jāiesniedz Pasūtītājam 21 (divdesmit vienas) dienas laikā no Pasūtītāja uzdevuma nosūtīšanas elektroniski uz projekta vadītāja e-pasta adresi vai Izpildītāja e-pasta adresi, ja labojumu apkopošanas brīdī projekta vadītājs vairs nav darba tiesiskajās attiecībās ar Izpildītāju.
5. Uz Pasūtītāja uzdotajiem jautājumiem būvdarbu laikā Izpildītājs atbild un Pasūtītāja uzdotos kļūdu labojumus veic bez kavēšanās, bet ne vēlāk kā 3 (trīs) darba dienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu.
6. Paskaidrojuma raksta sagatavošanas un būvdarbu laikā, kā arī 3 (trīs) gadu laikā pēc līguma noslēgšanas konstatētās kļūdas un trūkumi Izpildītāja Darba dokumentos, Izpildītājam jālabo par saviem līdzekļiem. Ja Izpildītājs līgumā noteiktajā termiņā neveic prasītos labojumus vai līgumā noteikto labojumu apkopojumu, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no līgumā noteiktā līgumsoda.
7. Izpildītājam noteikts atbildības limits līgumcenas apmērā (Izpildītājs sedz būvizmaksu vērtību ne vairāk par noteikto limitu), ja:
   1. jāveic tādi būvdarbi vai būves nojaukšanas darbi, kas nebūtu jāveic, ja kļūdas Dokumentācijā būtu savlaicīgi izlabotas;
   2. būvdarbu garantijas laikā konstatēti defekti, kas radušies Dokumentācijas kļūdu dēļ. Strīda gadījumā par šī apakšpunkta piemērošanu Pasūtītājs, Izpildītājs un Būvuzņēmējs pieaicina savstarpēji atzītu ekspertu vai ekspertu grupu defekta cēloņa noteikšanai.
8. Ja Izpildītājs nokavē līguma izpildes posmu vai kopējos termiņus, Pasūtītājs ir tiesīgs pieprasīt līgumsodu **0,2%** (nulle komats divu procentu) apmērā no kopējās līguma summas par katru nokavēto dienu, bet ne vairāk kā **10%** (desmit procentus) no kopējās līguma summas.
9. Ja Izpildītājs darbos iesaista apakšuzņēmēju vai speciālistu, kurš nebija norādīts Izpildītāja piedāvājumā un nav rakstiski saskaņots ar Pasūtītāju, Pasūtītājs var prasīt no Izpildītāja līgumsodu **1% (viens procents)** apmērā no Līguma summas. Ja šāds pārkāpums tiek konstatēts atkārtoti, Pasūtītājs var prasīt no Izpildītāja līgumsodu **3% (trīs procentu**) apmērā no Līguma summas par katru atkārtotu pārkāpumu.
10. Ja Pasūtītājs kavē šajā līgumā noteiktos maksājumus, Izpildītājs ir tiesīgs pieprasīt līgumsodu **0,2 %** (nulle komats divu procentu) apmērā no neveiktās maksājuma summas par katru nokavēto dienu, bet ne vairāk kā **10%** (desmit procentus) no kopējās līguma summas.
11. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
12. Par līguma saistību izpildes garantijas savlaicīgu neiesniegšanu, Izpildītājs maksā Pasūtītājam **EUR 50,00 (piecdesmit *euro*)** par katru nokavēto dienu, bet ne vairāk kā **10%** (desmit procentus) no kopējās līguma summas.
13. Izpildītājs pēc Pasūtītāja pieprasījuma maksā līgumsodu **EUR 200,00 (divi simti)** apmērā par katru gadījumu:
    1. Izpildītājs nepilda līguma 29. - 34.punktā noteiktos pienākumus;
    2. ir grozīts būvdarbu iepirkuma nolikums, lai labotu projekta kļūdu, kas radusies Izpildītāja vainas dēļ;
    3. būvdarbu izpildes laikā jāveic izmaiņas projektā, kuru nepieciešamība radusies Izpildītāja vainas dēļ.
14. Izpildītājs pēc Pasūtītāja pieprasījuma maksā līgumsodu **EUR 1000,00** **(viens tūkstotis)** apmērā, ja Izpildītājs šajā līgumā noteiktajā termiņā neparaksta autoruzraudzības līgumu.

**IX. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma izpildes garantiju Pasūtītājs var izmantot līgumsoda ieturēšanai, gadījumā, ja Izpildītājs atsakās izpildīt līgumu vai līgums tiek vienpusēji izbeigts kavējuma vai neizpildes dēļ.
2. Līguma saistību nodrošinājuma termiņš ir 4 (četri mēneši) no līguma noslēgšanas dienas.
3. Līguma nodrošinājuma garantijas oriģinālu Pasūtītājs atgriež pēc Izpildītāja pieprasījuma pēc tās termiņa iztecējuma.

**X. Līguma apturēšana, izbeigšana, izpilde**

1. Jebkura Puse ir tiesīga vienpusēji apturēt Līguma darbību, pārtraucot savu saistību izpildi saskaņā ar šo Līgumu, rakstiski paziņojot par to otrai Pusei, ja otra Puse nav izpildījusi saistību, kas tieši apgrūtina pirmās Puses savlaicīgu saistību izpildi.
2. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā **5 (piecas) kalendārās dienas** iepriekš un neatlīdzinot zaudējumus, šādos gadījumos:
   1. Izpildītājs 10 (desmit) dienu laikā no līguma noslēgšanas dienas nav uzsācis līguma izpildi.
   2. Izpildītājs 10 (desmit) dienu laikā no pamatota brīdinājuma saņemšanas, nav izpildījis vienu vai vairākas ar Līgumu noteiktās saistības, vai pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un likumīgu prasību par pārkāpumu novēršanu;
   3. Izpildītājs nokavē līguma atsevišķo posmu izpildi vairāk kā par 15 (piecpadsmit) dienām.
   4. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
   5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
3. Līguma izbeigšanas gadījumā Izpildītājs zaudē līguma saistību izpildes garantiju.
4. Līgums tiek uzskatīts par izpildītu, kad Puses ir pilnā apmērā izpildījušas šī Līguma saistības.

**XI. Apakšuzņēmēju un personāla nomaiņas kārtība**

1. Būvdarbu veicējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
3. Būvdarbu veicējs ir atbildīgs par Dokumentācijas izstrādāšanu un pakalpojumiem, ko veic tā Apakšuzņēmēji un apakšuzņēmēju apakšuzņēmēji.

**XII. Nepārvarama vara**

1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.

**XIII. Citi noteikumi**

1. Strīdus, kas Pusēm rodas šī Līguma sakarā, vispirms jāmēģina atrisināt Pusēm vienojoties.
2. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar Latvijas Republikā spēkā esošajiem normatīvajiem aktiem.
3. Piemērojamie tiesību akti un Līguma valoda:
   1. Šis Līgums tiek slēgts saskaņā ar Latvijas Republikā spēkā esošajiem normatīvajiem aktiem.
   2. Šī Līguma valoda ir Latvijas Republikas valsts valoda.
   3. Dokumentācijas valoda ir Latvijas Republikas valsts valoda.
   4. Ja ir nepieciešamsdokumentācijas tulkojums svešvalodā, tas tiek veikts pēc līgumslēdzēju pušu atsevišķas vienošanās.
4. Lai sekmīgi vadītu šī Līguma izpildi, Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
5. Pušu kontaktpersonas:

|  |  |
| --- | --- |
| **Pasūtītāju pārstāv:** | **Izpildītāju pārstāv:** |
| Vārds, uzvārds: Inga Ancāne | Vārds, uzvārds: Normunds Pavārs |
| Amats: pilsētas galvenā arhitekte  Tālrunis: 65457161  e-pasts: [inga.ancane@daugavpils.lv](mailto:inga.ancane@daugavpils.lv) | Amats: Būvprojekta vadītājs, arhitekts  Tālrunis: 67315066, 29138213  e-pasts: [buvdizains@buvdizains.lv](mailto:buvdizains@buvdizains.lv)  un |
|  | Vārds, uzvārds: Armands Akmens  Amats: projektu vadītājs  Tālrunis: 67315066, 26363367  e-pasts: [info@buvdizains.lv](mailto:info@buvdizains.lv) |

1. Nepieciešamības gadījumā Izpildītājs izstrādā papildu risinājumus. Ja papildu risinājumus (t.sk. detalizēto rasējumu, ja attiecināms) izstrādā apakšuzņēmējs vai trešā puse, tie saskaņojami ar Izpildītāju.
2. Visi paziņojumi, lūgumi, prasības un cita korespondence šī Līguma saistībā notiek rakstveidā.
3. Šis Līgums ir noformēts uz 7 (septiņām) lapām 2 (divos) eksemplāros, un tiem ir līdzvērtīgs juridisks spēks. Visi pielikumi pie šī Līguma, kas sastādīti rakstveidā un ir abu Pušu parakstīti, ir šī Līguma neatņemama sastāvdaļa.
4. Līguma labojumi, grozījumi un papildu vienošanās ir spēkā tikai tad, ja tie ir noformēti rakstveidā un tos ir parakstījušas abas Puses.
5. Līguma pielikumi:
   1. Tehniskā specifikācija uz 6 lp;
   2. Autoruzraudzības līguma projekts uz 3 lp;
   3. Pretendenta piedāvājuma kopija uz 30 lp.

**XIV. Pušu juridiskās adreses, norēķinu konti un paraksti:**

|  |  |
| --- | --- |
| **PASŪTĪTĀJS:**  **Daugavpils pilsētas pašvaldības iestāde**  **“Komunālās saimniecības pārvalde”**  reģ.Nr.90009547852  Saules iela 5A, Daugavpils, LV – 5401  Vadītājs A.Pudāns | **IZPILDĪTĀJS:**  **SIA „BŪVDIZAINS”**  reģ.Nr. 43603011124  Kalnciema ceļš 126A, Jelgava, LV-3002  AS „Luminor Bank”, kods: NDEAL2X  Nor.konts LV96NDEA0000085076457  Tālr. 67315066  Valdes loceklis N.Pavārs |

1.Pielikums

**PROJEKTĒŠANAS UZDEVUMS - Tehniskā specifikācija**

Vides objekta “Saules kalnā” būvniecība Vienības dārzā, Daugavpilī.

**Ieceres mērķis –** izveidot laikmetīgu, mākslinieciski augstvērtīgu, pilsētas kopējo tēlu bagātinošo vides objektu veltītu Latvijas valsts tapšanas simtgadei. Izstrādāt Paskaidrojuma rakstu turpmāk projekta dokumentāciju vides objekta “Saules kalnā” izbūvei Vienības dārzā un veikt autoruzraudzību.

Projekta autoram uzdevums ir piedāvāt projekta dokumentāciju saskaņā ar metu konkursa ar uzaicinātajiem dalībniekiem **“Latvijas simtgadei un Latvijas valsts tapšanai veltīta vides objekta izveide Daugavpilī, Vienības dārzā”** 1. vietu ieguvušo metu “Saules kalnā”.

Izstrādājot projekta tehniskos risinājumus balstīties uz Latvijā spēkā esošajiem būvnormatīviem un standartiem, projektēšanas uzdevuma – tehniskās specifikācijas noteikumiem.

Projekts jāizstrādā atbilstoši LBN 202-15 „Būvprojekta saturs un noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus. Būvvaldes projekta eksemplārus sagatavot atbilstoši arhivēšanas prasībām. Materiālu specifikāciju, darbu apjomus un būvdarbu izmaksas noteikt atbilstoši LBN 501-17 ,,Būvizmaksu noteikšanas kārtība” un Būvniecības likumam. Materiālu un darbu apjomu sarakstu sagatavošanā ir jāievēro nosacījums, ka būvdarbi jāsadala pa atsevišķi mērāmiem un izcenojamiem darbu veidiem, ievērojot darba raksturu, tā lai paveikto apjomu varētu ērti uzmērīt (novērtēt). Projektā nenorādīt materiālu un aprīkojuma konkrētās markas un ražotājus, norādot to tehniskās īpašības vai norādot to ekvivalentu.

Pasūtītāja būvniecības koptāmes sastāvā paredzēt arī autoruzraudzības, objekta izpilduzmērīšanas lietas dokumentācijas sagatavošanas izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. Par autoruzraudzības veikšanu objektā līgums tiks noslēgts atsevišķi pēc tam, kad pasūtītājs būs veicis iepirkumu par būvniecību, izvēlējies iepirkuma uzvarētāju un precizējis būvdarbu izpildes termiņus.

Projektēšanas uzdevuma – tehniskās specifikācijas autora pienākumos ietilps atbilžu, skaidrojumu sagatavošana par ieceres tehniskajiem risinājumiem (nepieciešamības gadījumā) būvniecības iepirkuma/ konkursa norises gaitā.

Visiem inženiertehniskajiem risinājumiem un izvēlētām iekārtām jābūt ekonomiski pamatotām. Iekārtām, aprīkojumam un materiāliem jābūt ar ekvivalentu aizvietošanas iespēju, lai izslēgtu kāda konkrēta ražotāja intereses. Visiem materiāliem, aprīkojumam dot alternatīvu risinājumu un cenas.

|  |  |  |  |  |  |  |  |
| --- | --- | --- | --- | --- | --- | --- | --- |
| **1.** | **PROJEKTA**  **NOSAUKUMS** | Vides objekta “Saules kalnā” būvniecība Vienības dārzā, Daugavpilī. | | | | | |
| **2.** | **PROJEKTS PA BŪVES KĀRTĀM** | **Nē** | | | | | |
| **3.** | **OBJEKTA ADRESE** | Zemes vienības kvartāla starp Vienības, Parādes, Rīgas un Teātra ielām kadastra apzīmējums – 05000012102 | | | | | |
| **4.** | **BŪVES VEIDS** | JAUNBŪVE | ATJAUNOŠANA | PĀRBŪVE | RESTAURĀCIJA | NOJAUKŠANA | CITS |
| X |  |  |  |  |  |
| **5.** | **BŪVES GRUPA** | I grupa | | | | | |
| **6.** | **OBJEKTA FUNKCIJA UN PARAMETRI** | Projekta teritorija ~ 6659 m2 | | | | | |
| **7.** | **PASŪTĪTĀJS** | Daugavpils pilsētas dome, reģ. Nr. 90000077325,  adrese: Kr.Valdemāra iela 1, Daugavpils, LV-5401, Latvija | | | | | |
| **8.** | **PASŪTĪTĀJA ATBILDĪGAIS**  **PĀRSTĀVIS** | Inga Ancāne, Daugavpils domes pilsētas galvenā arhitekte, tālr. 65457161, [inga.ancane@daugavpils.lv](mailto:inga.ancane@daugavpils.lv) | | | | | |
| **9.** | **PROJEKTĒŠANAS STADIJA** | 1. **Projekta dokumentācija - Paskaidrojama raksts.**   Projekta stadijā ir obligāti jākonsultējas ar pasūtītāja pārstāvjiem, Daugavpils pilsētas galveno arhitektu, galveno mākslinieku un ainavu arhitektu.  **Galīgo lēmumu par izvēlēto risinājumu pieņem Pasūtītājs.** | | | | | |
| **10.** | **TIPVEIDA RISINĀJUMA**  **PIELIETOJUMS** | **Nē** | | | | | |
| **11.** | **INDIVIDUĀLĀ RISINĀJUMA**  **IZSTRĀDĀŠANA** | **JĀ**  Vides objektam “Saules kalnā” ir jāiekļaujas esošajā pilsētvidē un ainavā. Izstrādājot vides objekta projektu jāņem vērā, ka projektējamā teritorija atrodas valsts nozīmes pilsētbūvniecības pieminekļa „Daugavpils pilsētas vēsturiskais centrs” (valsts aizsardzības Nr. 7429 ) aizsargjoslā, kā arī to, ka blakus atrodas valsts aizsardzībā esošs vietējas nozīmes kultūras piemineklis Ugunsdzēsēju depo (valsts aizsardzības Nr. 4796).  Vides objekts ,,SAULES KALNĀ” ir oriģināldarbs – autordarbs, un tā sastāvā ietilpstošie atsevišķie radošie projekti ir autorprojekti, kurus aizsargā autortiesību likums. | | | | | |
| **12.** | **PRASĪBAS IZSTRĀDĀT:** | | | | | | |
| 12.1. | **PROJEKTA RISINĀJUMA**  **VARIANTU** | **Pirmsprojekta izpētes:**  Izvērtēt objekta atrašanās vietu un sasaisti ar galvenajiem piekļuves punktiem. Veikt abstrakto gājēju kustības analīzi.  Veikt esošā un plānotā zonējuma izpēti, veikt insolācijas izpēti.  **Prasības vides objektam:**  Izveidot laikmetīgu, mākslinieciski augstvērtīgu, pilsētas kopējo tēlu bagātinošo vides objektu veltītu Latvijas valsts tapšanas simtgadei, ņemot par pamatu metu konkursa ar uzaicinātajiem dalībniekiem **“Latvijas simtgadei un Latvijas valsts tapšanai veltīta vides objekta izveide Daugavpilī, Vienības dārzā”** 1. vietu ieguvušo metu “Saules kalnā”.  Objekta centrālajā daļā izvietotas metāla kolonnas saules un kalna formā uz kurām mākslinieciski atspoguļoti Daugavpilij un Latvijai nozīmīgi notikumi. Veltījums Latvijas simtgadei.  Objekta ,,SAULES KALNĀ’’ projekta izstrādes sadaļas.  1. Objekta maketa izveide. Objekta fragmenta darba maketa M 1:1 izveide. Jauno tehnoloģiju darbības izvērtējums reālā izmērā dabā.  2. Objektā izvietoto rakstu satura veidotāju izstrādāts sabiedriski atbildīgs, valstij nozīmīgs vēstījums. Rakstu saturs ir publisks un tiek apstiprināts Latvijas likumdošanas noteiktā kārtībā. Darbus veic vēsturnieki, literāti, redaktors, sabiedriskās domas veidotāji.  3.Objekta tekstuālo daļu māksliniecisks izvietojums uz 100 metāla kolonnām. 100 vēsturiski nozīmīgi notikumi, fakti, domas un darbi. Raksti izstrādāti gravētā, mākslinieciskā formā. Izkārtojums hronoloģisks.  4.Objekta kolonnās iebūvētās tehnoloģijas. Inženiertehniskie risinājumi ir mūsdienīgi. Gaismas projekciju partitūras projektu izstrādā atbilstošas kvalifikācijas speciālisti, programmētāji, gaismas mākslinieki u.c. Projekciju saturs tiek apstiprināts Latvijas likumdošanas noteiktā kārtībā. Atbilstoši būvprojektā izstrādātiem nosacījumiem izgatavot 3d gaismas un video projekcijas skices 2. gab. Saskaņot ar pasūtītāju.  Projektā jāpievieno projekta risinājumu plāni, griezumi un principiālās shēmas, kā arī galvenie automātikas elementi. Visiem plāniem, griezumiem un shēmām ir jābūt skaidri un vienkārši lasāmām un pārskatāmām. Piedāvātiem risinājumiem, konstrukcijām un materiāliem jābūt racionāliem, tehniski ekonomiski pamatotiem.  **Tehniskās prasības vides objekta elementiem:**  1) Projekciju attēlam jābūt interaktīvam un iespējamam translēt video nakts un dienas laikā. Sistēmai jāspēj attēlot ne tikai plānotos failus, bet ari video signālu reālā laika režīmā.   2) Diodēm jābūt iestrādātām klasteros ne mazāk kā 6 gab. katrā klasterī, attālumam starp klasteriem jābūt 50mm, katra klastera spilgtums ne mazāks kā 45lm.   3) Video attēlam jābūt redzamam no visām monumenta pusēm.   4) Skatāmības lenķim jābūt ne mazākam kā : 160(h)×160(w)   5) Elektrības patēriņam jābūt ne lielākam kā: 10kw uz visu objektu.   6) Metāla konstrukcijas augšējam metram jābūt atsevišķi nomontējamam ar rūpnieciski iestrādātiem klasteriem .   7) Šajā atsevišķi nomontējamā metāla metrā jābūt iestrādātām jaudas sadales kastēm, elektrības vadiem, kā arī visai klasteru vadībai.   8) Šiem metāla stabiem ir jābūt hermētiski noslēgtiem visa viņu garumā.   9) Klasteru izvietojumam uz monumenta betona pamatnes ir jābūt izturīgiem pret sitieniem, lietu un aukstumu ka ari iestrādātiem metāla korpusā kurs iemontēts betona pamatnē.   10) Video attēlam uz betona pamatnes ir jāstrādā sinhroni ar augšējo video attēlu.   11) Sistēmai ir jābūt vadāmai attālināti.   12) Darba temperatūrai jābūt -40+80   13) Diožu tips SMD 3in 1   14) Metāla konstrukcijām jābūt krāsotām ar pulvera krāsu.   15) Darba mūžam jābūt ne mazākam kā 100000st.   16) Metāla stabi 200×200 ar sieniņas biezumu 5mm.   17) Stabu izmēros kļūdas pielaide +-0mm.   18) Stabu augšas ekrāns un apakšas ekrāns saslēgts vienā vadības sistēmā.   19) Katrai diodei ir jābūt vadāmai atsevišķi, krāsa ne mazāk 3×10bit   20 )Sistēmai automātiski jāsaspiež vai jāizstiepj jebkura formāta kontents.   21) Ārpus metāla konstrukcijām nedrīkst atrasties citi elementi (jaudas sadales kaste, vadi, vadības bloki, savienojumi, konektori u.c.)   22) Problēmu novēršanas laiks 24h.   23) Uguns izturība w-0  24) IP 68 | | | | | |
| 12.2 | MAKETU, MODELI, ĪPAŠU GRAFIKU | **Jā** **perspektīvie skati (3D vizualizācijas).** Perspektīvo skatu izveidi nodrošina konkursā piedāvātais speciālists multimēdiju objektu un 3D gaismas projekciju veidošanā. | | | | | |
| 12.3. | PIRMS PROJEKTA IZEJMATERIĀLI | **Esošās topogrāfijas aktualizācija,**  **Ģeotehniskā izpēte,**  **Citi iespējamie izpētes darbi pēc nepieciešamības.** | | | | | |
| **13.** | **PROJEKTĒŠANAI NEPIECIEŠAMIE DOKUMENTI UN IZEJMATERIĀLI:** | | | | | | |
| 13.1. | ZEMES GABALA  DOKUMENTI | **Sagatavo pasūtītājs** | | | | | |
| 13.2. | Esošās topogrāfijas aktualizācija | **Sagatavo projektētājs** | | | | | |
| 13.3. | IZPĒTES DARBI | Ģeotehniskā izpēte - **Sagatavo projektētājs** | | | | | |
| 13.4. | SITUĀCIJAS PLĀNS | **Sagatavo projektētājs** | | | | | |
| **14.** | **TEHNISKIE VAI ĪPAŠIE NOTEIKUMI UNTO IZDEVĒJU SASKAŅOJUMI :** | | | | | | |
| 14.1. | VALSTS KULTŪRAS PIEMINEKĻU AIZSARDZĪBAS INSPEKCIJA'; Mazā Pils iela 17/19, Rīga, LV-1050; vkpai@mantojums.lv; 67229272; | **Pieprasa un saskaņo projektētājs** | | | | | |
| 14.2. | Sabiedrība ar ierobežotu atbildību "Daugavpils ūdens"; Ūdensvada iela 3, Daugavpils, LV-5401; kontakti@daugavpils.udens.lv; 65444565; | **Pieprasa un saskaņo projektētājs** | | | | | |
| 14.3. | Akciju sabiedrība "Sadales tīkls"; Šmerļa iela 1, Rīga, LV-1006; st@latvenergo.lv; 80200403; Daugavpils nodaļa, A.Pumpura iela 5, Daugavpils | **Pieprasa un saskaņo projektētājs** | | | | | |
| 14.4. | Akciju sabiedrība "Latvijas Gāze"; Vagonu iela 20, Rīga, LV-1009; info@lg.lv; 67369169, ; Daugavpils iecirknis Kr. Valdemāra ielā 24, Daugavpilī, LV-5403 | **Pieprasa un saskaņo projektētājs** | | | | | |
| 14.5. | Sabiedrība ar ierobežotu atbildību "Lattelecom"; Dzirnavu iela 105, Rīga, LV-1011; Aleksejs.Prudnikovs@lattelecom.lv; 65455120, 26412736; Valkas iela 3,Daugavpils, LV-5417 | **Pieprasa un saskaņo projektētājs** | | | | | |
| 14.6. | Sabiedrība ar ierobežotu atbildību "DAUTKOM TV"; Jelgavas iela 1B, Daugavpils, LV-5404; dautkom@dautkom.lv; 65407650; | **Pieprasa un saskaņo projektētājs** | | | | | |
| 14.7. | Pašvaldības akciju sabiedrība "Daugavpils siltumtīkli"; 18. novembra iela 4, Daugavpils, LV-5401; dsiltumtikli@apollo.lv; 65407555; | **Pieprasa un saskaņo projektētājs** | | | | | |
| 14.8. | Daugavpils pilsētas pašvaldības iestāde "Komunālās saimniecības pārvalde"'; Saules iela 5A, Daugavpils, LV-5401; ksp@daugavpils.lv; 65476314; | **Pieprasa un saskaņo projektētājs** | | | | | |
| 14.9. | CITI | **Pieprasa projektētājs, ja prasības par citu tehnisku noteikumu nepieciešamību izvirza PILSĒTPLĀNOŠANAS UN BŪVNIECĪBAS DEPARTAMENTS.** | | | | | |
| **15.** | **PROJEKTA dokumentācijas SASKAŅOŠANA** | **Projektētājs veic saskaņošanu** ar pasūtītāju, institūcijām, kuras izdevušas tehniskos un īpašos nosacījumus, Daugavpils pilsētas galveno arhitektu, pilsētas galveno mākslinieku, ainavu arhitekti, Daugavpils pilsētas domes Pilsētplānošanas un būvniecības departamentu. | | | | | |
| **16.** | **PROJEKTA dokumentācijas EKSEMPLĀRU SKAITS** | 3ORIĢINĀLI + 2 DIGITĀLĀ VEIDĀ (PDF; DWG) | | | | | |
| **17.** | **ĪPAŠIE NOSACĪJUMI** | | | | | | |
| Projektu izstrādāt pielietojot racionālus, inovatīvus, funkcionālus un ilgtspējīgus risinājumus, atbilstoši LV un Eiropas standartiem un tehniskajiem noteikumiem, nodrošinot konstrukciju ilgizturību ar minimāliem ekspluatācijas izdevumiem, kā arī paaugstinot komforta līmeni.Ja pretendentam nav pieejama tehniskajās prasībās norādītā tehnika ar specificēto funkcionālo līmeni, Pretendentam jāpiedāvā augstāka funkcionālā līmeņa vai ekvivalenta tehnika un iekārtas Pasūtītāja plānotā finansējuma apmērā, nodrošinot visas tehniskajā specifikācijā noteiktās Pasūtītāja prasības nepieciešamā pakalpojuma izpildē. | | | | | | | |
| 1. Izstrādājot projektu pievērst īpašu uzmanību šādiem normatīviem aktiem:   - MK noteikumi Nr.253 – „Atsevišķu inženierbūvju noteikumi”;  - MK noteikumi Nr.633 – „Autoceļu un ielu būvnoteikumi”;  - LBN 207-15 – „Ģeotehnika. Būvju pamati un pamatnes”;  - LBN 016-15 "Būvakustika"; | | | | | | | |
| 1. Projektētājs noskaidro visas juridiskās un fiziskās personas, kuru intereses skars projekta risinājumi, un precizē veicamos pasākumus, kas jāņem vērā projektējot, lai kompensētu tām radītos zaudējumus. Katru darbu (pasākumu), kas uzskatāms par kompensāciju saskaņos ar pasūtītāju un tikai pēc saskaņošanas iekļaus projektā. | | | | | | | |
| 1. Ievērot Aizsargjoslu likuma, Daugavpils teritorijas plānojuma teritorijas izmantošanas un apbūves noteikumu. | | | | | | | |
| 1. Nodrošināt vides pieejamību, paredzēt speciālus pasākumus un aprīkojumu pieejamas vides nodrošināšanā cilvēkiem ar īpašām vajadzībām. | | | | | | | |
| 1. Doto sarakstu pasūtītājs var papildināt vai mainīt projektēšanas gaitā. | | | | | | | |
| **18. PROJEKTA dokumentācijai IR ŠĀDAS sastāvdaļas:** | | | | | | | |
| 1. vispārīgā daļa:  1.1. projektēšanas uzsākšanai nepieciešamie dokumenti;  1.2. zemes gabala inženierizpētes dokumenti;  1.3. skaidrojošs apraksts;  1.4. tehniskie vai īpašie noteikumi;  1.5. atļaujas un saskaņojumi;  1.6. vispārīgo rādītāju lapa;  1.7. projekta ģenerālplāns atbilstošā vizuāli uztveramā formā (M 1:250; M 1:500; M 1:1000) uz topogrāfiskā plāna;  1.8. savietotais projektējamo ārējo inženiertīklu plāns atbilstošā vizuāli uztveramā formā (M 1:250; M 1:500; M 1:1000) uz topogrāfiskā plāna;  1.9. teritorijas vertikālais plānojums; | | | | | | | |
| 1. 2. arhitektūras daļa:  2.1. grafiskie dokumenti ar inženierbūves (vides objekta) vizuālo risinājumu un augstuma atzīmēm;  2.2. raksturīgie griezumi ar augstuma atzīmēm;  2.3. būvizstrādājumu specifikācijas; | | | | | | | |
| 3. būvkonstrukciju daļa:  3.1. tehniskās shēmas, konstrukciju plāni, griezumi, mezgli;  3.2. būvizstrādājumu uzstādīšanas un nostiprināšanas zīmējumi un apraksti;  3.3. būvizstrādājumu specifikācijas;  3.4. vides aizsardzības pasākumi; | | | | | | | |
| 4.  inženierrisinājumu daļas:  4.1. risinājumi, pieslēguma shēmas, griezumi un aprēķini;  4.2. būvizstrādājumu specifikācijas;  4.3. vides aizsardzības pasākumi;  5. darbu organizēšanas projekts.  6. pielikumi:  6.1. rekomendācijas un norādījumi būves uzturēšanai. | | | | | | | |
| 7.Ekonomiskā daļa:  7.1. iekārtu, konstrukciju un būvizstrādājumu kopsavilkums;  7.2. būvdarbu apjomu saraksts;  7.3. izmaksu aprēķins (tāme).  Sastādīt izmaksu aprēķinus atbilstoši LR LBN 501-17 “Noteikumi par Latvijas būvnormatīvu LBN 501-17 "Būvizmaksu noteikšanas kārtība". | | | | | | | |
| **Galīgo lēmumu par izvēlētiem risinājumiem pieņem Pasūtītājs.** | | | | | | | |
| Šajā Projektēšanas uzdevumā nenorādītie tehniskie nosacījumi neatbrīvo Projekta autoru no atbildības par pareizu aprēķinu veikšanu, būvkonstrukciju, iekārtu, sistēmu veidu un tipu atbilstošu izvēli un ieprojektēšanu. | | | | | | | |
| **20. IZSTRĀDES TERMIŅI:** | | | | | | | |
| Projekta dokumentācijas iesniegšanas termiņš: 3 mēneši no līguma noslēgšanas dienas. | | | | | | | |

Pielikumā: Projekta mets un apraksts (atsevišķs elektronisks dokuments).

**Sagatavoja:**

Daugavpils pilsētas domes

Pilsētplānošanas un būvniecības departamenta

vadītāja vietniece, pilsētas galvenā arhitekte I.Ancāne

2.Pielikums

**AUTORUZRAUDZĪBAS LĪGUMS *(projekts)***

Daugavpilī, 201\_\_.gada \_\_\_\_.\_\_\_\_\_\_\_\_\_\_

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – Pasūtītājs), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**Sabiedrība ar ierobežotu atbildību „BŪVDIZAINS”**, reģistrācijas numurs 43603011124, juridiskā adrese Kalnciema ceļš 126A, Jelgava, LV-3002, tās valdes locekļa **Normunda Pavāra** personā, kurš rīkojas uz Statūtu pamata, (turpmāk – Izpildītājs), no otras puses, bet abi kopā – “Puses” vai “Līdzēji”,

pamatojoties uz Daugavpils pilsētas domes iepirkuma komisijas 2018.gada 18.maija lēmumu iepirkumā “Paskaidrojuma raksta “Vides objekta “Saules kalnā” būvniecība Vienības dārzā, Daugavpilī” izstrāde un autoruzraudzība”, identifikācijas numurs DPD 2018/51” un 2018.gada \_\_\_.\_\_\_\_\_ noslēgtā Uzņēmuma līguma par paskaidrojuma raksta “Vides objekta “Saules kalnā” būvniecība Vienības dārzā, Daugavpilī” izstrādi, 4.punkta nosacījumus (turpmāk – Konkurss), noslēdza savā starpā šāda satura līgumu (turpmāk – Līgums):

**I. Līguma priekšmets**

1. Pasūtītājs uzdod, bet Autoruzraugs apņemas veikt **Paskaidrojuma raksta “Vides objekta “Saules kalnā” būvniecība Vienības dārzā, Daugavpilī” autoruzraudzību**, (turpmāk – Autoruzraudzība), atbilstoši Autoruzrauga izstrādātajam paskaidrojuma rakstam (turpmāk – Projekts) ievērojot šī Līguma nosacījumus un normatīvos aktus.
2. Autoruzraugs garantē, ka viņam ir visas nepieciešamās licences un sertifikāti, kas nepieciešami Autoruzraudzības veikšanai.

**II. Līguma termiņš un izpildes kārtība**

1. Šis Līgums stājas spēkā ar tā parakstīšanas brīdi un ir spēkā līdz Pušu saistību izpildei.
2. Autoruzraudzības darbu veikšanas termiņš tiek noteikts no dienas, kad būvuzņēmējs, kuram jāveic būvniecības darbi (turpmāk – Būvuzņēmējs), ir uzsācis būvdarbus un līdz būvdarbu pabeigšanai Būvobjektā un tā nodošanai ekspluatācijā ar pieņemšanas – nodošanas aktu.

**III. Līguma cena un apmaksas kārtība**

1. Kopējā Līguma summa saskaņā ar Finanšu piedāvājumu (autoruzraudzības summa) ir **EUR 3000 (trīs tūkstoši *euro* un 00 centi) bez PVN**, PVN 21% sastāda EUR 630,00 (seši simti trīsdesmit *euro* un 00 centi), pavisam kopā ar PVN 21% EUR 3630,00 (trīs tūkstoši seši simti trīsdesmit *euro* un 00 centi).
2. Pasūtītājs Līguma summas samaksu veic šādā kārtībā: katru mēnesi, proporcionāli izpildīto būvdarbu vērtībai; pēdējais maksājums 20 (divdesmit) kalendāro dienu laikā pēc visu būvdarbu izpildes un nodošanas.
3. Visus maksājumus, kas izriet no Līguma, Pasūtītājs veic ar pārskaitījumu uz rēķinā norādīto Autoruzrauga norēķinu kontu. Par Autoruzraudzības darbu apmaksas dienu tiek uzskatīta diena, kad Pasūtītājs ir veicis finanšu līdzekļu norēķinu uz rēķinā norādīto Autoruzrauga norēķinu kontu, ko apliecina attiecīgā bankas izraksta izdruka.
4. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**IV. Autoruzraudzības noteikumi**

1. Autoruzrauga norādījumi ir saistoši no brīža, kad tie ierakstīti autoruzraudzības žurnālā.
2. Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvdarbu procesu un sniegt priekšlikumus par iespējamiem risinājumiem.
3. Autoruzraugs informē Pasūtītāju un normatīvajos aktos noteiktās institūcijas par darbu gaitā konstatētajiem trūkumiem, pieļautajām atkāpēm no ieceres dokumentācijas vai Latvijas būvnormatīvu pārkāpumiem.
4. Autoruzrauga pienākums ir piedalīties būvniecībā iesaistīto grupu sanāksmēs.
5. Kļūdas Projektā Autoruzraugam jālabo uz sava rēķina.

**V. Pušu tiesības un pienākumi**

1. Autoruzraugam 5 (piecu) darba dienu laikā no iepirkuma līguma noslēgšanas brīža, jāiesniedz civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanas un ar to saistīto pakalpojumu veikšanu, kam jābūt spēkā no būvdarbu uzsākšanas līdz akta par objekta pieņemšanu ekspluatācijā apstiprināšanas dienai.
2. Autoruzrauga pienākums ir ievērot šī Līguma noteikumus, darbu izpildi regulējošo normatīvo aktu prasības un kompetento institūciju norādījumus.
3. Autoruzraugam ir pienākums piedalīties visās būvsapulcēs būvniecības laikā.
4. Autoruzraugam ir tiesības pieprasīt un saņemt no Pasūtītāja Autoruzraudzības pakalpojumu izpildei nepieciešamo dokumentāciju.
5. Autoruzraugs ievēro informācijas konfidencialitāti, neizmanto to paša vai jebkuras trešās personas labā, neizpauž trešajām personām un nelieto citādi kā tikai Līgumā noteikto pienākumu izpildīšanas nodrošināšanai.
6. Autoruzraugs informē Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.
7. Pasūtītājs kontrolē Līguma izpildes gaitu.

**VI. Autoruzraudzības darbu pieņemšana - nodošana**

1. Līgumā paredzētie Autoruzraudzības darbi tiek uzskatīti par izpildītiem brīdī, kad Pasūtītājs un Būvuzņēmējs ir parakstījuši saskaņā ar savstarpējo līgumu izpildīto darbu nodošanas – pieņemšanas aktu un būvobjekts nodots ekspluatācijā.

**VII. Līguma grozīšanas un izbeigšana**

1. Grozījumus Līgumā un Līguma dokumentos var izdarīt, Pusēm par to rakstiski vienojoties un ievērojot Publisko iepirkumu likuma regulējumu. Vienošanās tiek pievienota šim Līgumam kā neatņemama tā sastāvdaļa.
2. Līgumu var izbeigt, Pusēm par to rakstveidā vienojoties.
3. Pasūtītājam ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Autoruzraugu vismaz 3 (trīs) kalendāro dienu iepriekš, ja ir iestājies vismaz viens no šādiem gadījumiem:
   1. Autoruzraugs neievēro likumīgus Pasūtītāja norādījumus vai arī atkārtoti nepilda kādas Līgumā noteiktās saistības vai pienākumus, un, ja Izpildītājs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;
   2. Autoruzraugs pārkāpj Latvijas Republikas spēkā esošos normatīvos aktus, kas attiecas uz Autoruzraudzību;
   3. ja Autoruzraugam pasludināta maksātnespēja vai tā saimnieciskā darbība tiek izbeigta, pārtraukta vai apturēta.
4. Ja Pasūtītājs vienpusēji izbeidz Līgumu pamatojoties uz Līguma 24.1. vai 24.2.punktu, Autoruzraugs maksā Pasūtītājam līgumsodu 10% (desmit procenti) no Līguma summas, kā arī sedz visus zaudējumus, kas radušies Pasūtītājam sakarā ar Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu (ierakstīta vēstule) uz Izpildītāja juridisko adresi.
5. Ja Līgums tiek izbeigts, Autoruzraugs 5 (dienu) kalendāro dienu laikā nodot Pasūtītājam visu dokumentāciju, kas saistīta ar Līguma izpildi, ja tāda ir Autoruzrauga rīcībā.

**VIII. Pretenziju un strīdu izskatīšanas kārtība**

1. Visus strīdus, kas rodas izpildot Līgumu, Puses risina pārrunu ceļā.
2. Ja domstarpību atrisināšana tādā veidā nav iespējama, strīdi tiek risināti Latvijas Republikas normatīvajos aktos noteiktajā kārtībā, attiecīgas piekritības tiesā.

**IX. Pušu atbildība**

1. Ja Autoruzraugs vai Pasūtītājs nav izpildījis kādu no Līguma noteikumiem, tad attiecīgā Puse atbild saskaņā ar Līgumu un Latvijas Republikas normatīvajiem aktiem.
2. Gadījumā, ja Autoruzraugs nepilda kādas Līgumā noteiktās saistības vai pienākumus, tas maksā Pasūtītājam līgumsodu 0.5 % apmērā no Līguma summas par katru saistību vai pienākumu nepildīšanas dienu, bet kopā ne vairāk kā 10% no Līguma summas.
3. Līgumā minēto līgumsodu Pasūtītājs ir tiesīgs ieturēt no Autoruzraugam izmaksājamās Līguma summas.
4. Līgumsoda samaksa neatbrīvo Puses no saistību pilnīgas izpildes.

**X. Citi noteikumi**

1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
2. Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.
3. Autoruzraugs rakstiski nozīmē atbildīgo darbinieku, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Darbu pieņemšanas - nodošanas aktu vai citus ar Līguma izpildi saistītos dokumentus.
4. Visi Līguma grozījumi, papildinājumi un pielikumi ir Līguma neatņemamas sastāvdaļas.
5. Līgums sastādīts un parakstīts uz \_\_ (\_\_\_\_) lapām 2 (divos) oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Autoruzrauga. Abiem Līguma eksemplāriem ir vienāds juridiskais spēks.

**XI. Pušu rekvizīti un paraksti**